ავთანდილ პოპიაშვილი (პოლიტიკოსი)

**ავთანდილ პოპიაშვილი** (დ. 5 მარტი, 1944, სოფ. გამარჯვება, დედოფლისწყაროს რაიონი — გ. 15 თებერვალი, 1998)  — ქართველი ფილოსოფოსი, ფილოლოსოფიის მეცნიერებათა დოქტორი, პროფესორი, ქართველი პოლიტიკოსი, საქართველოს რესპუბლიკის უზენაესი საბჭოს წევრი, პარლამენტარი, საქართველოს დამოუკიდებლობის აღდგენის აქტზე (1991 წლის 9 აპრილი) ხელის მომწერი. 

დაამთავრა  თბილისის ივანე ჯავახიშვილის სახელობის სახელმწიფო უნივერსიტეტი.  1970-1977 წლებში იყო  საქართველოს რესპუბლიკის მეცნიერებათა აკადემიის ფილოსოფიის ინსტიტუტის ასპირანტი, უმცროსი, უფროსი მეცნიერ-თანამშრომელი, 1977 წლიდან კი შეთავსებით თბილისის ივანე ჯავახიშვილის სახელობის სახელმწიფო უნივერსიტეტის, საქართველოს ტექნიკური უნივერსიტეტის ლექტორი. 1990-1991 წლებში იყო საქართველოს რესპუბლიკის უზენაესი საბჭოს წევრი საარჩევნო ბლოკი „მრგვალი მაგიდა — თავისუფალი საქართველოდან“, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი). 

## ბიოგრაფია
250px|მინი|1991 წლის დამოუკიდებლობის აქტი, სადაც დაფიქსირებულია ა. პოპიაშვილის ხელმოწერა
ავთანდილ პოპიაშვილი დაიბადა 1944 წლის 5 მარტს დედოფლისწყაროს რაიონის სოფელ გამარჯვებაში. მისი სტუდენტობა და სამეცნიერო მუშაობის ადრეული წლები მიმდინარეობდა საბჭოთა ეპოქის კლასიკურ ხანაში, უსამართლობის, დიქტატურული რეჟიმის, კორუფციის, შეზღუდული ნაციონალური და პიროვნული უფლებების, მრავალმხრივი მეთვალყურეობის, დასმენისა და დასჯის ეპოქაში, რაც მის მძაფრ პროტესტს იწვევდა და თანამოაზრეებთან ერთად ცდილობდა საქართველოს  დამოუკიდებლობის იდეის გავრცელებას. XX საუკუნის 60-70-იან წლებში იყო საქართველოს დამოუკიდებლობისათვის მებრძოლი იატაკქვეშა ორგანიზაციის „სამშობლოს თავისუფლებისა და დამოუკიდებლობისათვის ბრძოლის კავშირი“ წევრი (1962-1978 წწ.). ორგანიზაციის მთავარი მიზანი იყო საქართველოს დამოუკიდებლობისათვის ბრძოლა. ამ მიზნით ორგანიზაციამ 1963 წლის 6 ნოემბერს, ოქტომბრის რევოლუციის წინა დღეს, მოაწყო ფართომასშტაბიანი საპროტესტო აქცია და რუსთაველის თეატრში მიმდინარე სპექტაკლისას გაავრცელა პროკლამაციები, რომლლის მიზანი იყო საზოგადოების გამოფხიზლება. პროკლამაციებზე მხოლოდ ერთი სიტყვა ეწერა: „გაიღვიძე!!!“ მიუხედავად აქციის მასშტაბურობისა და უპრეცედენტო ხასიათისა, საბჭოთა უშიშროების სპესამსახურებმა სიატაკქვეშა ორგანიზაციის წევრები ვერ გამოავლინეს.

ავთანდილ პოპიაშვილის სამეცნიერო და ეროვნული საქმიანობა დაუკავშირდა საქართველოს მეცნიერებათა აკადემიის ფილოსოფიის ინსტიტუტს, სადაც მარქსიზმისა და ლენინიზმის ისტორიული და დიალქტიკური მატერიალიზმის სამეცნიერო დისციპლინებად ჩამოყალიბების გვერდით, იმ დროისათვის გამონაკლისის სახით, უახლესი ევროპული ფილოსოფიური მეთოდებისა და თეორიების გამოყენებით, შეზღუდვით, თუმცა მაინც შესაძლებელი იყო ევროპელი ფილოსოფოსების ნააზრევზე მუშაობა. სადაც ასევე, მცირე თანამოაზრეებთან ერთად, საბჭოთა რეჟიმისათვის კონსპირაციულად, შესაძლებელი იყო საქართველოს ისტორიის, კულტურის, თვითმყოფადობისა და დამოუკიდებლობის საკითხებზე მსჯელობა. ა. პოპიაშვილი იყო გერმანული ფილოსოფიის: ფიხტეს, ნიცშესა და კირკეგორის მკვლევარი. ამასთან, იგი იყო საქართველოს დამოუკიდებლობის იდეის გამავრცელებელი.

2007 წელს საქართველოს მეცნიერებათა აკადემიის სავლე წერეთლის სახელობის ფილოსოფიის ინსტიტუტმა მას მიუძღვნა  კრებული „ავთანდილ პოპიაშვილი, დაბადებიდან 60 წლისთავისადმი მიძღვნილი კრებული“.

2024 წელს, ავთანდილ პოპიაშვილის დაბადებიდან 80 წლის აღსანიშნავად ივანე ჯავახიშვილის სახელობის თბილისის სახელმწიფო უნივერსიტეტში მომზადდა დოკუმენტური ფილმი „ავთანდილ პოპიაშვილი - 80“.

## მონოგრაფიები
*  ავთანდილ პოპიაშვილი, ინდივიდის პრობლემა ს. კირკეგორისა და ფ. ნიცშეს ფილოსოფიაში  თბ., 1988
*  ავთანდილ პოპიაშვილი, ინდივიდის პრობლემა ს. კირკეგორისა და ფ. ნიცშეს ფილოსოფიაში თბ., 2008 (მეორე გამოცემა).
*  ავთანდილ პოპიაშვილი, ინდივიდის პრობლემა ს. კირკეგორისა და ფ. ნიცშეს ფილოსოფიაში, თბ., 2024, (მესამე გამოცემა)
*  ავთანდილ პოპიაშვილი, ი. გ. ფიხტეს ეთიკური იდეალიზმი  თბ., 1976.
* Попиашвили Автандил Дмитриевич ; ТГУ. Тб., 1989. Попиашвили, Автандил. Проблема индивида в философии С. Кьеркегора и Ф. Ницше / Попиашвили Автандил Дмитриевич ; [Пер. с груз. Гамлет Зукакишвили] ; [Ред. Гамлет Зукакишвили] ; Ин-т философии. Тб. : Универсал, 2008.
* Попиашвили, А. К ценностному аспекту аристотельских категорий / А. Попиашвили. Труды Тбилисского универститета Т. 292, Философия. Тбилиси, 1989. с. 165-167.
* ავთანდილ პოპიაშვილი, ზნეობრივი პრინციპის დაფუძნების ცდა ფიხტეს ფილოსოფიაში, წიგნში: XX საუკუნის ქართული ფილოსოფიის ანთოლოგია. II  ტ. II ნაკვეთი, თბ., 2002, გვ. 448-476
* ავთანდილ პოპიაშვილი, „შიშის ფენომენი ჰაიდეგერის ფილოსოფიაში. ფილოსოფიის საკითხები, რედ. მ. მახარაძე. ბათუმი, 2015.
*  ავთანდილ პოპიაშვილი, ინდივიდის პრობლემა ა. შოპენჰაუერისა და ს. კირკეგორის ფილოსოფიაში, ავთანდილ პოპიაშვილი: დაბადებიდან 60 წლისთავისადმი მიძღვნილი კრებული (შემდგენელი და რედაქტორი მიხეილ მახარაძე),  ბათუმი, 2007, გვ. 33-53
* ავთანდილ პოპიაშვილი, ცხოვრება აზრისა დადანიშნულების ძიების გზაზე, წიგნში: ავთანდილ პოპიაშვილი: დაბადებიდან 60 წლისთავისადმი მიძღვნილი კრებული (შემდგენელი. და რედაქტორი მიხეილ მახარაძე),  ბათუმი, 2007, გვ. 54-71.
* ავთანდილ პოპიაშვილი, ცრუ და ნამდვილი ფილოსოფია, ავთანდილ პოპიაშვილი: დაბადებიდან 60 წლისთავისადმი მიძღვნილი კრებული (შემდგენელი. და რედაქტორი მიხეილ მახარაძე),  ბათუმი, 2007 გვ. 71-73.
* ავთანდილ პოპიაშვილი, „მგზავრის წერილების“ ერთი ადგილის გაგებისათვის, ჟურნალი ცისკარი, 1987,  N10.

## ლიტერატურა
* ქართველი ფილოსოფოსები IV საუკუნიდან XX საუკუნის ჩათვლით, ცნობარი, ბათუმი, 2004, გვ. 14

## რესურსები ინტერნეტში
* ქართული ფილოსოფიისა და თეოლოგიის ენციკლოპედია  — პოპიაშვილი ავთანდილ

## სქოლიო
კატეგორია:დაბადებული 5 მარტი
კატეგორია:დაბადებული 1944
კატეგორია:საქართველოს რესპუბლიკის I მოწვევის უზენაესი საბჭოს წევრები
კატეგორია:გარდაცვლილი 15 თებერვალი
კატეგორია:გარდაცვლილი 1998
კატეგორია:ქართველი ფილოსოფოსები